****

|  |
| --- |
|  REPUBLIKA HRVATSKA |
|  SISAČKO-MOSLAVAČKA ŽUPANIJA |
|  OPĆINA LEKENIK |

 OPĆINSKO VIJEĆE

KLASA: 240-01/24-01/03

URBROJ: 2176-12-01-24-02

Lekenik, 30. siječnja 2024.

Na temelju članka 17. stavka 1. podstavka 1. Zakona o sustavu civilne zaštite (NN 82/15, 18/18, 31/20, 20/21 i 114/22, nadalje: Zakon), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN 66/21, nadalje: Pravilnik), te članka 34. točka 28. Statuta Općine Lekenik („Službeni vjesnik“ broj 9/21), Općinsko vijeće Općine Lekenik na svojoj 20. sjednici održanoj dana 30. siječnja 2024. godine donosi

**A N A L I Z U**

**stanja sustava civilne zaštite Općine Lekenik**

**za 2023. godinu**

#  I. UVOD

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobra i okoliša na teritoriju Republike Hrvatske od posljedica prirodnih, tehničko tehnoloških velikih nesreća i katastrofa, otklanjanja posljedica terorizma i ratnih razaranja. Člankom 17. Zakona propisano je da predstavnička tijela jedinica lokalne i područne (regionalne) samouprave, na prijedlog izvršnog tijela jedinice lokalne i područne (regionalne) samouprave razmatraju i usvajaju godišnju analizu stanja sustava civilne zaštite.

 **II. STANJE SUSTAVA CIVILNE ZAŠTITE**

#  1. Općenito

Sustav civilne zaštite na području Općine Lekenik organiziran je sukladno Zakonu o sustavu civilne zaštite te svim ostalim važećom propisima. U normativnom i planskom dijelu obveza Općina Lekenik je donijela slijedeće dokumente iz područja civilne zaštite:

* Procjenu rizika od velikih nesreća za Općinu Lekenik
* Plan djelovanja CZ je u završnoj fazi izrade
* Odluku o osnivanju stožera civilne zaštite Općine Lekenik i imenovanju načelnika i zamjenika načelnika Stožera
* Poslovnik o radu Stožera civilne zaštite Općine Lekenik
* Odluku o određivanju pravnih osoba od interesa za sustav civilne zaštite
* Odluku o ukidanju postrojbi civilne zaštite
* Plan djelovanja u području prirodnih nepogoda
* Plan djelovanja povjerenstva za procjenu šteta od prirodnih nepogoda
* Procjenu ugroženosti od požara Općine Lekenik
* Plan zaštite od požara Općine Lekenik

*Procjena rizika od velikih nesreća za Općinu Lekenik usvojena je 30.01.2019. godine te je novu potrebno ažurirati i uskladiti sa novim stanjem.*

U tijeku je izrada Plana djelovanja civilne zaštite, koji se izrađuje temeljem donesene Procjene rizika od velikih nesreća za Općinu Lekenik, a sukladno Pravilniku o nositeljima, sadržaju i postupcima izrade planskih dokumenata u civilnoj zaštiti.

Po izradi Plana djelovanja pravnim osobama od interesa za sustav civilne zaštite i udrugama koje su od važnosti za sustav civilne zaštite dostavljaju se izvodi iz plana sa navedenim mjerama i zadaćama koje bi iste izvršavale u slučaju velike nesreće ili katastrofe.

*Odluku o osnivanju stožera civilne zaštite Općine Lekenik i imenovanju načelnika i zamjenika načelnika Stožera potrebno je ažurirati sa podacima o novom predstavniku Službe CZ Sisak.*

*Poslovnik o radu Stožera civilne zaštite Općine Lekenik potrebno je ažurirati budući novi nije donesen poslije imenovanja novog stožera.*

*Odluku o određivanju pravnih osoba od interesa za sustav civilne zaštite potrebno je ažurirati i uskladiti sa novim stanjem na terenu.*

2. Operativne snage sustava civilne zaštite Općine Lekenik

Prema Procjeni rizika na području Općine Lekenik djeluju slijedeće operativne snage:

|  |
| --- |
| **Operativne snage sustava CZ Općine Lekenik**  |
| # | dio operativnih snaga | naziv ili broj članova, pripadnika |
| a | Stožer civilne zaštite | 11 članova |
| b | Operativne snage vatrogastva(operativnih vatrogasaca) | DVD Dužica (10) DVD Lekenik (40) DVD Letovanić (20) DVD Pešćenica (10) DVD Petrovec (10) DVD Žažina (10)  |
| c | Operativne snage Hrvatskog Crvenog križa | GDCK Sisak |
| d | Operativne snage Hrvatske gorske službe spašavanja | HGSS – Stanica Novska |
| e | Udruge građana | LU Srna Poljana Lekenička LU Šljuka Lekenik LU Vukojevac Donji Vukojevac LU Vepar Dužica LKU Vukojevac Donji Vukojevac Radio klub RK Lekenik  |
| f | Povjerenici civilne zaštite | U tijeku je postupak izbora i imenovanja povjerenika CZ |
| g | Koordinatori na lokaciji | Imenuju se sukladno nastaloj situaciji |
| h | Pravne osobe u sustavu civilne zaštite  | Komunalno poduzeće Lekenik d.o.o. Privreda d.o.o. PetrinjaOrdinacija OM dr. Tihana Kraljičković Ordinacija OM dr. Dinka JurišićMelioracija, Obrt za zemljane radoveAutoprijevoznik Stjepan Romarić, Mlin i pekare d.o.o. – poslovnice na području Općine Lonia d.d. – poslovnice na području OpćineZec-promet LekenikKadić Transport d.o.o. Lekenik OŠ Mladost Lekenik  |

Analiza stanja operativnih snaga sustava civilne zaštite Općine Lekenik:

**a) stožer civilne zaštite**

Stožer civilne zaštite Općine Lekenik je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama na području Općine Lekenik, a **sukladno novoj odluci ima ukupno** *12 članova***.**

**Od ukupno 12 članova stožera civilne zaštite 11 je osposobljeno za djelovanje u sustavu civilne zaštite, dok je *za jednog potrebno organizirati osposobljavanje koje provodi Ravnateljstvo civilne zaštite RH, prema Programu osposobljavanja članova stožera civilne zaštite*.**

Stožer obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, provodi plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže odluke o prestanku provođenja mjera i aktivnosti u sustavu civilne zaštite.

Tijekom proteklog razdoblja Stožer civilne zaštite provodio je sve potrebite mjere u situacijama kada je stanovništvo bilo ugroženo prirodnih i drugih nepogoda (poplave, potresi, požari, epidemije, prirodne nepogode), kao i sve aktivnosti po odlukama Nacionalnog i Županijskog stožera CZ.

Kroz navedene aktivnosti Stožer civilne zaštite Općine Lekenik je znatno podigao razinu operativnih sposobnosti i spremnosti za djelovanje u kriznim situacijama kada općini prijete nesreće ili katastrofe i ugrožavaju stanovništvo imovinu i društvene vrijednosti.

*Potrebno je ažurirati podatke o broju i sastavu Stožera CZ Općine Lekenik.*

**b) operativne snage vatrogastva**

**Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite Općine Lekenik u skladu s odredbama posebnih propisa kojima se uređuje područje vatrogastva. Na području Općine Lekenik djeluje** Vatrogasna zajednica Općine Lekenik sa 6 DVD-a**.**

**Stvarni broj, veličina, smještaj, ustroj, minimum tehničke opreme i sredstava, te područje djelovanja i odgovornosti ustrojenih DVD-a Općine Lekenik definiran je Procjenom ugroženosti od požara i tehnoloških eksplozija i Planom zaštite od požara i tehnoloških eksplozija za područje Općine Lekenik.**

***Broj operativnih vatrogasaca potrebno je uskladiti sa trenutno važećim Planom zaštite od požara i tehnoloških eksplozija za područje Općine Lekenik.***

**Operativne snage vatrogastva Općine Lekenik su glavna operativna snaga civilne zaštite te su nositelj provođenja najvećeg broja mjera civilne zaštite radi spašavanja života i zdravlja građana, materijalnih i kulturnih dobara i okoliša, a koje se provode sukladno odlukama i uputama stožera civilne zaštite. Stoga je u narednom razdoblju i nadalje potrebno nastaviti popunu vatrogasnih postrojbi, redovito provoditi osposobljavanja i usavršavanja vatrogasnih kadrova kroz različite oblike obuke, vježbi, natjecanja, te tijekom provođenja operativnih mjera kod stvarnih nesreća i ugroza.**

**U proteklim godinama operativne snage vatrogastva su imale značajne aktivnosti u preventivnom i operativnom djelovanju, a naročito vezano za spašavanje od požara, prirodnih** nepogoda, kao i niz tehničkih intervencija. Svoju ukupnu aktivnost o**perativne snage vatrogastva** prikazuju u svojim redovitim godišnjim izvješćima kao i u sustavu UVI Hrvatske vatrogasne zajednice.

**c) operativne s nage Hrvatskog Crvenog križa**

**Hrvatski Crveni križ je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu i drugim važećim propisima. Na području Općine Lekenik nije organiziran Hrvatski crveni križ kao organizacijski oblik, s toga na području Općine Lekenik djeluje Gradsko društvo Crvenoga križa Sisak čiji predstavnik je i član Stožera civilne zaštite Općine Lekenik, a općina sufinancira rad društva kako bi osigurala visoku razinu operativne sposobnosti.**

**GD CK Sisak pored prikupljanja i raspoređivanja humanitarne pomoći za potrebe ugroženih građana, pruža prvu pomoć, organizira ekipe za izvršavanje zadaća u slučaju velikih prirodnih, ekoloških i drugih nesreća s posljedicama većih stradanja i epidemija, te pomaže ostalim operativnim snagama u procjeni situacije, organizaciji privremenih smještaja ugroženog stanovništva i rizičnih skupina društva (djeca, stariji i nemoćni, osobe s invaliditetom).**

**d) operativne snage Hrvatske gorske službe spašavanja**

**Hrvatska gorska služba spašavanja je operativna snaga sustava civilne zaštite kojoj je zaštita i spašavanje života ljudi osnovna djelatnost. Kao dio sustava civilne zaštite Hrvatska gorska služba spašavanja predstavlja specijalističku službu koja raspolaže znanjem, kadrovima i opremom specijaliziranom za spašavanje i potrage u nepristupačnim područjima i prostorima planina, špilja, kopnenih voda i mora.**

**Područje Općine Lekenik pokriva HGSS - Stanica Novska, čiji predstavnik je i član Stožera civilne zaštite Općine Lekenik. Općina Lekenik iz svoga Proračuna izdvaja određena novčana sredstva za HGSS - Stanicu Novska temeljem sporazuma o suradnji.**

**HGSS i nadalje planira nastaviti organiziranje i pripremanje aktivnosti i mjera na području Općine Lekenik u cilju održavanja pripravnosti za spašavanje, osposobljavanje i uvježbavanje članova kako bi se održala spremnost za sprečavanje nesreća i spašavanje iz vode i na nepristupačnim terenima, ali i u izvanrednim okolnostima uz primjenu posebnih stručnih znanja i uporabu tehničke opreme.**

**e) udruge**

**Udruge su dio operativnih snaga sustava civilne zaštite, budući da kroz svoje aktivnosti razvijaju različita znanja i vještine kojima mogu unaprijediti učinkovitu provedbu mjera zaštite i spašavanja u sustavu civilne zaštite.**

**Na području Općine Lekenik djeluje više udruga od interesa za sustav civilne zaštite. Navedene udruge koje su od važnosti za sustav civilne zaštite, Općina Lekenik sufinancira u smislu provedbe programa i projekata za razvoj udruga u provođenju redovitih aktivnosti, a time i za slučaj izvanrednih situacija. Osposobljavanje članova udruga vrši se kontinuirano, samostalno i kroz aktivnosti s drugim operativnim snagama Civilne zaštite.**

**Izvršna tijela jedinica lokalne i područne (regionalne) samouprave međusobne odnose s udrugama reguliraju sporazumima kojima se utvrđuju zadaće udruga u sustavu civilne zaštite, uvjeti pod kojim se udruge uključuju u aktivnosti sustava civilne zaštite te financijska sredstva (donacije) namijenjena jačanju sposobnosti udruga za provođenje mjera i aktivnosti u sustavu civilne zaštite u velikim nesrećama i katastrofama.**

***U narednom periodu potrebno je redefinirati broj i sastav te ulogu pojedinih udruga u sustavu CZ Općine Lekenik te sa istima potpisati odgovarajuće sporazume.***

**f) postrojbe i povjerenici civilne zaštite**

**Općine Lekenik je procjenom rizika od velikih nesreća utvrdila da nije nužno ustrojiti i razvijati postrojbu civilne zaštite, budući da na području općine djeluje dovoljan broj operativnih vatrogasnih snaga vrlo visoke spremnosti i opremljenosti, koje mogu preuzeti provođenje mjera civilne zaštite koje su predviđene za postrojbe CZ.**

***Za provođenje ostalih propisanih mjera civilne zaštite za područje Općine pokrenuta je procedura izbora i imenovanja povjerenika civilne zaštite.* Broj p**ovjerenika i njihovih zamjenika će biti određen sukladno važećim propisima, a nakon imenovanja se planira osposobljavanje i uvježbavanje za provođenje planiranih mjera u zaštiti i spašavanju stanovnika na području djelovanja pojedinog povjerenika.

**g) koordinatori na lokaciji**

**Zadaća Koordinatora na lokaciji je da procjenjuje situaciju na terenu, njene posljedice te u suradnji sa stožerom civilne zaštite usklađuje djelovanje operativnih snaga sustava civilne zaštite. Načelnik stožera civilne zaštite sukladno specifičnostima izvanrednog događanja, određuje koordinatora na lokaciji iz redova operativnih snaga sustava civilne zaštite. Stoga je u narednom razdoblju p**otrebno odrediti potencijalne koordinatore i iste obavijestiti o mogućnosti da budu određeni za dužnost koordinatora, te o njihovim zadaćama.

**h) pravne osobe u sustavu civilne zaštite.**

**Odlukom o određivanju pravnih osoba od interesa za sustav civilne zaštite na području Općine Lekenik obuhvaćeno je 11 pravnih osoba različitih djelatnosti, te će planom djelovanja civilne zaštite biti predviđeno da iste mogu izvršavati pojedine mjere civilne zaštite u slučaju velike nesreće ili katastrofe, kao što su: smještaj ugroženog stanovništva, opskrba namirnicama, vodom, priprema hrane, prijevoz osoba i materijalnih sredstava i opreme.**

Pravne osobe određene navedenom odlukom dužne su izraditi Operativni plan civilne zaštite o načinu organiziranja provedbe mjera i aktivnosti u sustavu civilne zaštite, sukladno odredbama Zakona o sustavu civilne zaštite, a pravne osobe koje obavljaju djelatnost korištenjem opasnih tvari (motorna goriva, ukapljeni plin, klor, …) dužne su izraditi procjene rizika i operativne planove prema važećim pravilnicima i uredbama, te s istima upoznati Općinu Lekenik kako bi se procijenile opasnosti za stanovništvo i planirale potrebite mjere prevencije i reagiranja.

*Potrebno je donijeti novu Odluku o određivanju pravnih osoba* ***od interesa za sustav civilne zaštite na području Općine Lekenik*** *te je uskladiti sa novim potrebama i stanjem na terenu.*

# 3. Doprinos nositelja i sudionika u provođenju mjera i aktivnosti

Svi dijelovi operativnih snaga CZ na području Općine Lekenik dali su maksimalni doprinos u razvoju sustava CZ, provođenju preventivnih mjera kao i reagiranju na ugroze koje su se javljale tijekom proteklog razdoblja (potresi, poplave, požari epidemije i ostale prirodne nepogode), a sve sukladno predviđenim mjerama i u skladu s odlukama stožera CZ.

Provođenjem navedenih mjera i aktivnosti u stvarnoj situaciji, veći broj pripadnika operativnih snaga je u proteklom periodu stekao znanja, vještine i operativne sposobnosti koje doprinose jačanju ukupne spremnosti civilne zaštite.

Pored navedenog provode se redovita specifična osposobljavanja u okviru temeljnih operativnih snaga (operativne snage vatrogastva, Hrvatske gorske službe spašavanja i Hrvatskog Crvenog križa), kao i pojedinih udruga i pravnih osoba u sustavu civilne zaštite, čime se doprinosu jačanju ukupne spremnosti za reagiranje pri stvarnim ugrozama i nesrećama kada prijeti nastanak posljedica za ljude i materijalna dobra.

Tijekom 2023. godine operativne snage vatrogastva, kao nositelj sustava CZ Općine Lekenik, opremljeni su velikim količinama osobne zaštitne opreme i vatrogasne tehnike. Navedeno opremanje provedeno je posredstvom javnog poziva MUP-a, a sredstva su osigurana iz Fonda solidarnosti EU. U naprijed navedenom postupku kupljena je oprema i vatrogasna tehnika u visini od oko 165.000 eura.

#  4. Analiza šteta od prirodnih nepogoda

U proteklim godinama bilo je niz prirodnih nepogoda koje su uzrokovali velike štete na materijalnim dobrima u Općini Lekenik. Djelovanjem Povjerenstva za procjenu šteta i prijavama građana, te unosom šteta u Registar šteta Republika Hrvatske utvrđene su sljedeće štete:

|  |  |  |
| --- | --- | --- |
| Godina | Uzrok štete | Iznos štete - EUR |
| 2021. | potres | 200.420,11 |
| 2021. | mraz | 154.377,39 |
| 2022. | suša | 146.185,69 |
| 2023. | poplava | 464.619,96 |
| 2023. | olujni i orkanski vjetar | 23.698,87 |
| 2023. | tuča, kiša koja se smrzava | 8.962,61 |

Štete procjenjuje i unosi u Registar šteta Povjerenstvo za procjenu šteta od prirodnih nepogoda, temeljem Zakona o ublažavanju i uklanjanju posljedica prirodnih nepogoda (NN 16/19) i Pravilnika o registru šteta od prirodnih nepogoda (NN 65/19), a sve uz pomoć stručnih službi općine Lekenik.

Štete od potresa su značajno veće budući su u tablici prikazane štete uglavnom vezano uz poljoprivredu. Tim podacima nisu obuhvaćene štete nastale na stambenim objektima kao niti na komunalnoj infrastrukturi.

Također, u potresima potkraj 2020. godine stradala su i četiri objekta u vlasništvu DVD-a Dužica, Lekenik, Letovanić i Žažina. Za navedene objekte podnesene su prijave na javni poziv kojeg je raspisala Sisačko-moslavačka županija te se tijekom 2024. godine očekuje obnova istih.

# 5. Financiranje sustava civilne zaštite

#

Općina Lekenik temeljem Zakona o sustavu CZ u svom proračunu planira i osigurava financijska sredstva za djelovanje svih sastavnica operativnih snaga sustava civilne zaštite.

Također, Općina Lekenik temeljem Zakona o vatrogastvu daleko iznad propisane obaveze financira sustav vatrogastva i na taj način značajno doprinosi operativnim sposobnostima ovog dijela operativnih snaga sustava CZ na području Općine Lekenik.

Pored navedenog Općina Lekenik u proračunu osigurava i financijska sredstva za sufinanciranje programa i projekata za razvoj udruga koje su od važnosti za sustav civilne zaštite.

Za osobe aktivirane i mobilizirane u operativne snage sustava civilne zaštite planira se naknada stvarnih troškova za sudjelovanje u provođenju mjera i aktivnosti sustava civilne zaštite u velikim nesrećama i katastrofama sukladno odredbama Zakona o sustavu civilne zaštite.

# II. ANALIZA SUSTAVA CZ NA PODRUČJU PREVENTIVE I REAGIRANJA

Analiza na području preventive

Analiza na području **preventive** sastoji od sljedećih elemenata:

* Usvojenost strategija, normativne uređenosti te izrađenost procjena i planova od značaja za sustav civilne zaštite
* Sustavi ranog upozoravanja i suradnja sa susjednim jedinicama lokalne i područne (regionalne) samouprave
* Stanje svijesti pojedinaca, pripadnika ranjivih skupina, upravljačkih i odgovornih tijela Procjena
* Ocjena stanja prostornog planiranja, izrade prostornih i urbanističkih planova razvoja, planskog korištenja zemljišta
* Ocjena fiskalne situacije i njezine perspektive
* Baze podataka

Temeljem analize stanja civilne zaštite na području **preventive** za Općina Lekenik ocjenjuje se stupanj spremnosti:

|  |  |  |  |  |
| --- | --- | --- | --- | --- |
| **PODRUČJE PREVENTIVE** | Vrlo niska spremnost  | Niska spremnost  | Visoka spremnost  | Vrlo visoka spremnost  |
| 4  | 3  | 2  | 1  |
| Usvojenost strategija, normativne uređenosti te izrađenost procjena i planova od značaja za sustav civilne zaštite  |   |   | **X** |  |
| Sustavi ranog upozoravanja i suradnja sa susjednim jedinicama lokalne i područne (regionalne) samouprave  |   |   | **X** |  |
| Stanje svijesti pojedinaca, pripadnika ranjivih skupina, upravljačkih i odgovornih tijela  |   |  |  | **X** |
| Ocjena stanja prostornog planiranja, izrade prostornih i urbanističkih planova razvoja, planskog korištenja zemljišta  |   |   | **X** |  |
| Ocjena fiskalne situacije i njezine perspektive  |   |  | **X** |  |
| Baze podataka  |   |   | **X** |  |
| **Područje preventive - ZBIRNO** |   |   | **X** |   |

Analiza na području reagiranja

Analiza na području **reagiranja** sastoji se od sljedećih elemenata

* Spremnost odgovornih i upravljačkih kapaciteta: stupanj odgovornosti, osposobljenosti uvježbanosti
* Spremnost operativnih kapaciteta: stupanj popunjenosti ljudstvom, spremnosti zapovjednog osoblja, osposobljenosti ljudstva i zapovjednog osoblja, uvježbanosti, opremljenosti materijalnim sredstvima i opremom, vrijeme mobilizacijske spremnosti/operativne gotovosti, samodostatnost i logistička potpora
* Stanje mobilnosti operativnih kapaciteta sustava civilne zaštite i stanja komunikacijskih kapaciteta: transportna potpora, komunikacijski kapaciteti

Analiza sustava na području reagiranja izrađuje se za svaki rizik obrađen u procjeni rizika.

| PODRUČJE REAGIRANJA  | Vrlo niska spremnost | Niska spremnost | Visoka spremnost | Vrlo visoka spremnost |
| --- | --- | --- | --- | --- |
| 4 | 3 | 2 | 1 |
| EPIDEMIJE I PANDEMIJE |  |  | **X** |  |
| EKSTREMNE TEMPERATURE |  |  | **X** |  |
| INDUSTRIJSKE NESREĆE |  |  | **X** |  |
| POPLAVE |  |  |  | **X** |
| POTRES |  |  | **X** |  |
| POŽAR OTVORENOG PROSTORA |  |  |  | **X** |
| **Područje reagiranja** **- ZBIRNO** |  |  | **X** |  |

ZBIRNA ANALIZA SPREMNOSTI SUSTAVA CZ

|  |  |  |  |  |
| --- | --- | --- | --- | --- |
| SUSTAV CIVILNE ZAŠTITE | Vrlo niska spremnost  | Niska spremnost  | Visoka spremnost  | Vrlo visoka spremnost  |
| 4 | 3 | 2 | 1 |
| **Područje preventive - ZBIRNO**  |   |   | **X** |  |
| **Područje reagiranja - ZBIRNO**  |   |   | **X** |  |
| **SUSTAV CIVILNE ZAŠTITE - ZBIRNO** |   |   | **X** |  |

#

# III. PRIORITETI U RAZVOJU SUSTAVA CZ

Temeljem ocjene stanja i planiranog stupnja operativne spremnosti na području preventive, kao i na području reagiranja u velikim nesrećama i katastrofama, određuju se prioriteti u razvoju sustava CZ:

1. Ažurirati temeljne planske dokumente: Procjenu rizika od velikih nesreća i Plan djelovanja civilne zaštite, u kojima razraditi postupanje s osobama s invaliditetom i rizičnim skupinama u slučaju potrebe njihove evakuacije, spašavanja i zbrinjavanja.

2. Provesti postupak predlaganja, izbora i imenovanja povjerenika CZ i njihovih zamjenika sukladno važećim propisima, a nakon toga provesti osposobljavanje i uvježbavanje za provođenje planiranih mjera u zaštiti i spašavanju stanovnika na području svoga djelovanja.

3. Od pravnih osoba koje obavljaju djelatnost korištenjem opasnih tvari zatražiti da Općini dostave svoje procjene rizika i operativne planove, ako su ih prema važećim pravilnicima i uredbama dužne izraditi, kako bi se podaci uvrstili u Procjenu i Plan djelovanja CZ Općine Lekenik, a zatim i planirale vježbe reagiranja u slučaju nesreće s opasnim tvarima.

4. Planirati osiguravanje financijskih sredstava potrebnih za ostvarivanje prioritetnih razvojnih ciljeva, a sredstva se planiraju u okviru Godišnjeg plana razvoja sustava civilne zaštite s financijskim učincima za trogodišnje razdoblje.

5. Kontinuirano, kroz godinu provoditi sve ostale preventivne mjere radi smanjenja rizika, prijetnji i opasnosti za život i zdravlje građana, materijalnih dobara i okoliša od svih vrsta prirodnih i tehničko-tehnoloških velikih nesreća i katastrofa:

* primanje i postupanje po informacijama ranog upozoravanja, te periodična provjera sustava uzbunjivanja
* informiranje stanovnika o mogućim opasnostima i mjerama zaštite od požara, poplava, elementarnih nepogoda
* jačanje spremnosti operativnih snaga civilne zaštite u postupanju prema ranjivim skupinama i osobama s invaliditetom
* jačanje aktivnosti sa nadležnim institucijama za brži razvoj sustava obrane od poplava
* dodatna potrebita osposobljavanja, edukacije i uvježbavanje članova Stožera i pripadnika operativnih snaga CZ za provođenje mjera i aktivnosti kod nastanka velike nesreće ili katastrofe

Navedeni prioriteti se razrađuju u Smjernicama za organizaciju i razvoj sustava civilne zaštite na području Općine Lekenik za razdoblje od 2023. do 2026.

# IV. ZAKLJUČAK

Općina Lekenik je napravila značajan napredak u razvoju sustava civilne zaštite u odnosu na prethodne godine, provodeći niz aktivnosti i mjera koje su propisane Zakonom o sustavu civilne zaštite i podzakonskim propisima, te stvarnim djelovanjem operativnih snaga u provođenju mjera i aktivnosti na ublažavanju posljedica od ugroza koje su djelovale na području općine (poplave, potresi, požari, epidemije, te ostale prirodne nepogode).

Stupanj operativne spremnosti operativnih snaga za pojedine ugroze podignut je tijekom proteklih godina na višu razinu (epidemije i pandemije, poplave, potresi), što je bitan doprinos jačanju spremnosti sustava CZ Općine Lekenik. U narednom periodu potrebno je dodatno podizati spremnost za reagiranje u slučaju nesreća s opasnim tvarima.

Za daljnje jačanje spremnosti sustava CZ općine Lekenik potrebito je unaprijediti stanje provođenjem prioritetnih zadaća, mjera i aktivnosti utvrđenih ovom analizom, te razrađenim u Smjernicama za organizaciju i razvoj sustava civilne zaštite, kao i u Godišnjem planu razvoja sustava civilne zaštite.

# V. ZAVRŠNA ODREDBA

Ova Analiza stupa na snagu osmog dana od dana objave u „Službenom vjesniku“.

 PREDSJEDNIK OPĆINSKOG VIJEĆA

 MARIN ČAČIĆ